jkorsvik/nowiki_second_scrape_merged huggingface dataset:
Antonio Sebastián de Toledo Molina y Salazar

Antonio Sebastián de Toledo Molina y Salazar, marqués de Mancera (født ca. 1622, død 1715) var visekonge av Ny-Spania fra den 15. oktober 1664 til den 8. desember 1673.
Toledo Molina y Salazar var født i Spania, men vokste opp i Peru, hvor hans far, Pedro Álvarez de Toledo y Leiva var visekonge fra 1639 til 1648.
Diego Osorio de Escobar y Llamas

Diego Osorio de Escobar y Llamas (født ca. 1608, død 17. oktober 1673) var romersk-katolsk biskop av Puebla fra 1656 til 1673 og visekonge av Ny-Spania fra den 29. juni til den 15. oktober 1664.


== Referanser ==
Juan de Leyva de la Cerda

Juan de Leyva de la Cerda, conde de Baños y marqués de Leyva y de Ladrada (født 2. februar 1604, død 27. mars 1678) var visekonge av Ny-Spania fra den 16. september 1660 til den 28. juni 1664.


== Referanser ==
Ole Olsen d.y.

Ole Olsen d. y. (født 1967) er en norsk politiker. Han var ordfører i Kvitsøy kommune i Rogaland fra 2001 til 2011. Han representerer Kristelig Folkeparti og Frie borgerlige som har valgsamarbeid i Kvitsøy. Han er egentlig KrF-politiker. Ved siden av ordførervervet drev han en trevarefabrikk.


== Referanser ==
Mesterligaen i håndball for menn

Mesterligaen i håndball for menn (offisielt: EHF Champions League) er den største og gjeveste av europacupene i håndball. Turneringen er for vinnerne av ligaene, samt de andre lagene med best resultater.
Turneringen arrangeres av det europeiske håndballforbundet (EHF) og har blitt avholdt siden 1993/94-sesongen. Den erstattet da den tidligere serievinnercupen som var arrangert fra 1956.
Flest seire har Barcelona med 11 Mesterligatroféer. Barcelona vant i tillegg serievinnercupen 1990/91.


== Utgaver ==
Resultater under navnet Champions League siden 1993.


== Se også ==
Mesterligaen i håndball for kvinner
Cupvinnercupen i håndball for kvinner
Cupvinnercupen i håndball for menn
Europaligaen i håndball for kvinner
Europaligaen i håndball for menn


== Referanser ==


== Eksterne lenker ==
Offisielt nettsted
(en) EHF Champions League – kategori av bilder, video eller lyd på Commons
Andreas Drarvik

Ola Andreas Drarvik (født 9. mars 1940, død 18. november 2017) var en ordfører i Suldal kommune i Rogaland som representerte Senterpartiet. Han innehadde vervet fra 2003 til 2007 og var medlem av kommunestyret i tre perioder. Han har også vært varaordfører i kommunen.  


== Referanser ==
Terje Thornquist

Terje Thornquist (født 14. april 1948) var ordfører i Hjelmeland kommune fra 1995 til 2007.  Han representerte Kristelig Folkeparti. Han var også styreleder i Ryfylke IKS. Terje Thornquist har bakgrunn som lærer og kommer opprinnelig fra Indre Arna.


== Referanser ==
Bob Mathias

Robert Bruce «Bob» Mathias (født 19. november 1930 i Tulare, California, død 2. september 2006 i Fresno) var en amerikansk mangekjemper. Han ble olympisk mester i tikamp to ganger, en prestasjon bare Daley Thompson har gjort ham etter. Den første tittelen tok han som 17-åring, og var verdens yngste OL-gullvinner i friidrett frem til tyske Ulrike Meyfarth vant høydehopp under OL 1972 i München.
Mathias begynte med tikamp i 1948, og kvalifiserte seg til OL 1948 i London. Selv om han var helt uerfaren og manglende kjennskap til reglene holdt på å ødelegge for ham, vant han øvelsen med 165 poengs forsprang til sølvvinneren, Ignace Heinrich fra Frankrike.
Under OL 1952 i Helsingfors vant han med over 900 poeng til andremann. Etter OL la han opp som idrettsutøver.


== Politisk karriere ==
Etter idrettskarrieren satset Mathias på politikk. Fra 1967 til 1975 representerte Matthias Det republikanske parti i Representantenes hus. I 1974 tapte han i forsøket på bli valgt til en femte periode.


== OL-medaljer ==
1948  London  -  Gull i friidrett, tikamp
1952  Helsingfors  -  Gull i friidrett, tikamp


== Referanser ==


== Eksterne lenker ==
(en) Bob Mathias – kategori av bilder, video eller lyd på Commons 
(en) Bob Mathias på Internet Movie Database 
(en) Bob Mathias på AllMovie 
(en) Bob Mathias hos The Movie Database 
(en) Bob Mathias hos Amerikas forente staters kongress' biografiske kartotek 
(de) Bob Mathias – Munzinger Sportsarchiv 
(en) Bob Mathias – Olympics.com 
(en) Bob Mathias – Olympic.org 
(en) Bob Mathias – Olympedia 
(en) Bob Mathias – Sports-Reference (OL-resultater – arkivert) 
(en) Bob Mathias – USAs olympiske komité 
(en) Bob Mathias – California Sports Hall of Fame 
(en) Bob Mathias – World Athletics 
(en) Bob Mathias – National Track & Field Hall of Fame 
(en) Bob Mathias – Track and Field Statistics
Parc de la Ciutadella

Parc de la Ciutadella (Ciutadellaparken) er en park i den katalanske byen Barcelona. Den ble bygd i 1885 og var hjemsted for verdensutstillinga i 1888. I parken ligger blant annet Catalonias parlament, Catalonias nasjonale kunstmuseum og byens zoologiske hage.


== Historie ==
Da bystyret i 1885 valgte å holde en verdensutstilling tre år seinere, valgte man Ciutadella som plassen hvor denne skulle finne sted. Ciutadella var en forhatt festning hvor mange av byens innbyggere hadde sittet fengsla og blitt henretta. Man hadde allerede i 1872 begynt å gjøre om området til park, og da beslutninga om verdensutstillinga kom, ble det fart i arbeidet.


== Attraksjoner ==
Catalonias parlament, Parlament de Catalunya, ligger i det som tidligere var Ciutadellas våpenlager. I en del av parlamentsbygningen finner man Catalonias nasjonale kunstmuseum, Museu Nacional d'Art de Catalunya. Samlinga består utelukkende av katalansk kunst, og dekker perioden fra midten av 1800-tallet til midten av 1900-tallet.
Barcelonas zoologiske hage befinner seg øst i parken. Den har vært mest kjent for albinogorillaen Floquet de Neu (Snøfnugg), som nå er død. Ellers har parken en liten innsjø ved navn Estany, en fontene som ble utforma av blant andre Antoni Gaudí, zoologisk museum, geologisk museum og modernistbygningen Castell dels Tres Dragons.
Palau de la Generalitat de Catalunya

Palau de la Generalitat de Catalunya er hovedsetet til Generalitat de Catalunya, Catalonias regjering. Bygninga ligger ved Plaça de Sant Jaume i Barcelona. I middelalderen holdt Diputació de la Generalitat (parlamentet Corts Catalanes) til her. De kom sammen før første gang i 1283. Bygninga har forandra seg mye gjennom århundrene. Muren som vender ut mot gata Carrer de Sant Honorat er en påminnelse om hvordan bygninga opprinnelig så ut.
Rett overfor Palau de la Generalitat, på den andre sida av plassen, ligger rådhuset, hvor Barcelonas bystyre holder til.


== Galleri ==
Collserola

Serra de Collserola er en del av fjellkjeden Serralada Litoral som strekker seg mellom elvene Besòs og Llobregat i Catalonia. Den skiller Barcelona fra comarcaet Vallès. Den høyeste toppen er Tibidabo med sine 512 meter over havet.
På Collserola står telekommunikasjonstårnet Torre de Collserola, som har blitt et kjent landemerke. Det ble bygd med tanke på de Olympiske Leker i 1992.
Ragnar Skanåker

Ragnar Skanåker (født 8. juni 1934) er en svensk pistolskytter, som var i verdensklasse over en ekstremt lang periode. Hans internasjonale gjennombrudd kom under Sommer-OL 1972 hvor han vant øvelsen 50 m pistol. Han er hovedsakelig knyttet til denne øvelsen, som er den eneste han har olympiske medaljer i, men til gjengjeld har han 4 medaljer i løpet av syv olympiader. Han har også vunnet VM-gull i øvelsen 10 m luftpistol, og overraskende nok, i 25 m standardpistol i 1978, med ny verdensrekord, som enda er europeisk rekord i 2005. Skanåkers svenske rekord på 50 m pistol er 583, som er to poeng over verdensrekorden.
Han deltok i OL i 1972, 1976, 1980, 1984, 1988, 1992 og 1996. Han ville ha deltatt i Sommer-OL 2004 i Athen takket være en spesiell invitasjon fra Den internasjonale olympiske komité, men den svenske olympiske komité nektet ham å dra p.g.a. utilstrekkelige resultater det året. En opprørt Skanåker sa at han hadde som mål å delta i 2008 isteden.
Gjennom årene har Skanåker jobbet som trener i flere land, og han har designet skytterutstyr, noen ganger i samarbeid med kjente våpenprodusenter som Cesare Morini. Han konkurrerer fortsatt, men sjelden på internasjonalt nivå. Han er aktiv i forskjellige debatter i Sverige. Han markedsfører og selger presisjonsbrillene han har designet.


== Eksterne lenker ==
Offisielt nettsted 
(en) Ragnar Skanåker – kategori av bilder, video eller lyd på Commons 
(de) Ragnar Skanåker – Munzinger Sportsarchiv 
(en) Ragnar Skanåker – Olympedia 
(en) Ragnar Skanåker – Sports-Reference (OL-resultater – arkivert) 
(sv) Ragnar Skanåker – Sveriges olympiske komité 
(en) Ragnar Skanåker – ISSF
Red Nacional de los Ferrocarriles Españoles

Red Nacional de los Ferrocarriles Españoles (RENFE) er et spansk jernbaneselskap. Det er delvis eid av staten. Selskapet ble grunnlagt 24. januar 1941, da Spanias jernbaner ble nasjonalisert. Det er delt inn i fire avdelinger: lokaltog (cercanías), regionstog (regionales), store linjer (grandes líneas) og høyhastighetstog (alta velocidad). RENFE har over 15 000 km med jernbane i Spania.


== Eksterne lenker ==
Offisielt nettsted 
(en) Red Nacional de los Ferrocarriles Españoles (RENFE) – kategori av bilder, video eller lyd på Commons
Nominasjoner til Nordisk råds litteraturpris fra Grønland

Nominasjoner til Nordisk råds litteraturpris fra Grønland gjøres siden 1985 av Grønlands forfatterforening Atuakkiortut.
Siden 1962 har Nordisk råd årlig delt ut Nordisk råds litteraturpris for et litterært verk skrevet på et av de nordiske språkene. Fra starten i 1962 ble det årlig nominert to bøker fra hvert av landene Danmark, Finland, Island,  Norge og Sverige. Fra 1985 kan det også nomineres ei bok årlig fra Færøyene, Grønland og det samiske språkområdet når det er aktuelle kandidater. 


== Nominasjoner til Nordisk råds litteraturpris fra Grønland ==


== Referanser ==


== Kilder ==
Nordisk råd
Pulheim

Pulheim er en by i Tyskland i delstaten Nordrhein-Westfalen med rundt 55 000 innbyggere. Byen ligger i kreisen Rhein-Erft-Kreis. 
Ved kommunereformen i 1975 ble flere tidligere selvstendige kommuner innlemmet i Pulheim, som fikk byrettigheter i 1981. 


== Eksterne lenker ==
(de) Offisielt nettsted 
(en) Pulheim – kategori av bilder, video eller lyd på Commons
Stellaland

Stellaland var en kortlivet boer–republikk fra 1882 til 1885 som lå i et område av Bechuanaland, vest for Den sørafrikanske republikk.
Republikken ble formelt opprettet den 26. juli 1882 av David Massouw og 400 tilhengere under lederskapet til Gerrit Jacobus van Niekerk (1849–1896). Byen Vryburg ble grunnlagt og erklært som hovedstad. Den 7. august 1883 forente Stellaland seg med Goshen og dannet «Stellalands forente stater».
Storbritannia sendte i 1885 en styrke under Charles Warren i 1885 som avskaffet republikken den 30. september og førte territoriet tilbake til Britisk Bechuanaland.


== Administrator ==


== Flagg ==
Mens den eksisterte, adopterte Stellaland tre forskjellige flagg.
Pierre Beauchamp

Pierre Beauchamp (også kalt Beauchamps) (født 1631, død 1705) var en fransk danser, koreograf og ballettmester.
Han nedstammet fra en fransk familie av musikere og dansere og var grundig utdannet i begge disipliner. Beauchamps debuterte i 1650 og ble inspektør for kongens balletter som han opptrådte en rekke ganger sammen med.
Han ble utnevnt til direktør for det kongelige danseakademiet, og han koreograferte en rekke balletter inkludert operaer av Campra og Lully og komedieballetter av Moliére. P. Rameau tillegger ham oppfinnelsen av de fem klassiske posisjoner, men det er mer sannsynlig at han bare kodifiserte dem. Han utviklet sitt eget system for ballettnotasjon. Han trakk seg tilbake fra operaen ved Lullys død i 1687, men fortsatte med sitt forskningsarbeid.
Som danser var hans klasse og teknikk imponerende. Han sies å ha vært den første som kunne utføre «tours en l'air».


== Referanser ==
Boken om Jubelårene

Boken om Jubelårene (ספר היובלים) er et oldtidsskrift som ble til i de siste århundrene f.Kr. og som ble brukt av flere religiøse grupper i Israel. 
Boken fikk trolig sin endelige form omkring 100 f.Kr., men den bygde på eldre tradisjoner og myter. Den har blitt overlevert til nåtiden gjennom Den etiopiske ortodokse kirke. Man kjenner deler av den på gresk og hebraisk, og den inngår også i Qumran-funnet.
Boken forteller om tidlige bibelske personer og hendelser. I teksten forsøker man å sette hendelser inn i en tidsregning hvor perioder på 49 år blir delt inn i kortere perioder på syv år. 
Boken foregir å komme med flere detaljer og opplysninger om bibelske personer, blant annet gis det navn på konene til flere av de tidlige forfedrene som 1. Mosebok forteller om. Boken inneholder også mytiske fortellinger om hvordan flere av lovene som israelittene fulgte hadde bakgrunn i lover som ble fulgt allerede før Moses' tid.
Yoga Fire

Yoga Fire er et norsk rockeband bestående av Benjamin Helstad («Benjamin») (vokal), Jonas Forsang Moksnes («Apollo») (sologitarist), Aslak Hartberg («Alis») (bassist), og Sveinung Eide («Dr. S») (synthesizer og rytmegitarist)
Medlemmene er tidligere kjent fra hiphop-prosjektene Klovner i kamp og Apollo.


== Opprinnelse ==
Bandet ble startet som en hyllest til Joachim «Jokke» Nilsen, og ble stiftet som en konsekvens av at medlemmene ble spurt om å spille på minnekonserten for Jokke på Rockefeller i Oslo i 2001. I første omgang ble det med denne ene konserten, men etter en ny minnekonsert for Jokke noen år senere begynte bandet såvidt å skrive eget materiale. Trommeslager Thomas «Finger'n» Gullestad flyttet i 2006 til Los Angeles og ble derfor byttet ut med Klovner i Kamp og Apollos tidligere lydmann, Søren «Posen» Brandt.
Yoga Fire er kjent for sine utagerende liveshows, og har spilt på flere større festivaler, blant annet på Quartfestivalen, Hovefestivalen og Slottsfjellfestivalen. I 2009 spilte de også på Roskildefestivalen i Danmark og i 2011 på Landstreffet i Stavanger.
Yoga Fire vant MTV Europe Music Awards 2009 i kategorien Beste norske artist. De ble også nominert i klassen Best European Act. I 2010 vant de Spellemannpris i kategorien «Årets musikkvideo».
Yoga Fire var også nominert til NRJ Music Awards 2009 i kategorien «Beste norske band/artist».
Sommeren 2012 forlot Dansken gruppen og ble erstattet av Benjamin Helstad.


== Fuck You Eller Penga Tilbake ==
Yoga Fire sitt debutalbum, Fuck You Eller Penga Tilbake, ble utgitt høsten 2009 på MTG Music. En uke før albumet ble sluppet kom også boka om Yoga Fire ut. Også den heter Fuck You Eller Penga Tilbake, og er skrevet av bandets bassist, Aslak «Alis» Hartberg.
Første singel fra albumet het «De eneste i verden» og ble sluppet i mai 2008, på Mountain Music.
Våren 2009 ble den andre singelen, «Slepp Johnny Fri», utgitt på MTG. «Slepp Johnny fri» er skrevet om og til bandets manager Jonas Haga Nilsen, også kjent som Johnny Trebein. I musikkvideoen til låta spiller skuespillerne Aksel Hennie, Trond Fausa Aurvåg, Nicolai Cleve Broch, Håvard Bakke og Fridtjov Såheim bandets medlemmer. Regien er ved Marius Holst.
«Superkul med kniv» var albumets tredje singel. I musikkvideoen som var regissert av Lasse Gretland spiller blant annet Jenny Skavlan. Videoen ble kåret til årets musikkvideo under Spellemannprisen 2010.


== Diskografi ==


=== Album ===
2009: Fuck You Eller Penga Tilbake (MTG Music)
2013: Opp som en konge (MTG Music)


=== Singler/Promo ===
2009: Slepp Johnny fri (MTG Music)
2009: Superkul med kniv (MTG Music)
2012: Oslo Plaza (MTG Music)
2012: Opp som en konge (MTG Music)
2013: Samantha (MTG Music)


== Medlemmer ==
Benjamin «White Elvis» Helstad - vokal (2012-)
Jonas «Apollo» Forsang Moksnes - sologitarist (2001, 2006-)
Aslak «Alis» Hartberg - bassist (2001, 2006-)
Sveinung «Dr. S» Eide - synthesizer (2001, 2006-)


=== Tidligere medlemmer ===
Thomas «Fingern» Gullestad - trommeslager (2001, 2006)
Søren «Posen» Brandt - trommeslager (2006-2011)
Esben «Dansken» Selvig - vokal (2001, 2006-2012)
Thomas Emil «Tåka» Jakobsen - trommeslager (2011-2013)
Santa Coloma de Gramenet

Santa Coloma de Gramenet (Gramenet del Besòs) er en spansk kommune i det katalanske comarcaet Barcelonès Nord, i provinsen Barcelona. Kommunen hadde i 2005 118 129 innbyggere.
Santa Coloma de Gramenet ligger mellom Badalona, Sant Adrià de Besòs og Montcada i Reixac. Elva Besòs skiller Santa Coloma de Gramenet fra Barcelona. Fra Plaça de Vila i Santa Coloma til Plaça de Catalunya i Barcelona er det bare 8 km.


== Referanser ==


== Eksterne lenker ==
(es) Offisielt nettsted 
(en) Santa Coloma de Gramenet – kategori av bilder, video eller lyd på Commons
Queenstown (iMpuma-Koloni)

Queenstown er en by i provinsen iMpuma-Koloni i Sør-Afrika. Den er det kommersielle og administrative sentrumet og utdanningssentrum for et blomstrende landbruksdistrikt. 
Utformingen av Queenstown reflekterer dens opprinnelige formål som forsvarsfestning for grenseområdet og har en svært uvanlig form. Der er et sentralt heksagonalt område hvor ild fra kanoner eller rifler kunne rettes ned seks adkomstveier fra sentrum. Kanonstedene er nå erstattet av hager dominert av en sentral fontene. En abstrakt skulptur erstattet fontenen som del av byens 150–årsjubileum. 
Queenstown ligger ved Komani som er del av elvesystemet Kei og har en forfriskende klima med rikelig vannforsyning fra de omkringliggende fjellene. Vannet samles i Bongolodammen som ligger i høydene og som brukes i stor grad til rekreasjon og vannsport. Hvert år, rundt begynnelsen av juni, holder byen en kunstutstilling med vekt på malerier og skulpturer. 
Nær Queenstown ligger et naturreservat med tallrike antiloper, stumpneshorn og spektakulære blomstrende planter sammen med panoramiske utsikter fra fjelltopper.


== Eksterne lenker ==
Utsikt over Queenstown som viser grensene for de tidlige heksagonale befestningene
Ring of Kerry

Ring of Kerry (Kerry-runden) er en kjent turistvei i Kerry i sørvestre hjørne av Irland. Den 170km lange runden følger riksveiene N70, N71 og R562. Den starter fra Killarney, går rundt Iveragh-halvøya, igjennom Kenmare, Sneem, Waterville, Cahersiveen and Killorglin. Severdigheter og utsiktspunkter er blant andre: Muckross House (ved Killarney), Staigue stenfort og Derrynane House, som var hjemmet til Daniel O'Connell. Like sør for Killarney, Ross Castle, Killarneysjøene, og «Damenes utsikt» Alt dette er attraksjoner langs Kerry runden innenfor Killarney nasjonalpark.
Det er mange busselskaper som kjører rundturer langs Ring of Kerry. Siden det mange steder er smale veier og vanskelig for turbusser å passere hverandre, praktiseres det anbefalt retning ved at bussene kjører runden, mot klokka når en ser på kartet. Biler kjører runden med klokka for å unngå å bli hindret av turbussene som lett blir forsinket.
Det er også skiltet en rute for syklister langs mindre veier, og en rute for turgjengere langs stier og mindre veier. Spaserveien er Irlands lengste merkede turvei med 215km. Disse veiene følger noenlunde kjøreruten Ring of Kerry. 
Runden passerer mange forskjellige landskap med mange utsikter og variert vegetasjon. Noen av de høyeste toppene og noen utsiktpunkter kan ikke nås på grunn av irsk utmarkslovgivning som ikke gir fri ferdsel i utmark uten grunneierens tillatelse og merking. Nordmenn bør passe på så de ikke går på områder i utmarka der grunneieren ikke tillater ferdsel.

		
		
		
		
		
		


== Eksterne lenker ==
Official Site Ring of Kerry Tourism
The Kerry Way website
Ring of Kerry photo gallery
Ring of Kerry photo gallery and Information
Ring of Kerry Information
Sant Adrià de Besòs

Sant Adrià de Besòs er en kommune i comarcaet Barcelonès i Catalonia, Spania. Den ligger ved munningen til elva Besòs, mellom Barcelona, Santa Coloma de Gramenet og Badalona. Kommunen er en del av Stor-Barcelona.
Sant Adrià de Besòs har cirka 40 000 innbyggere (2007) og et areal på 3,78 km².


== Eksterne lenker ==
(ca) Offisielt nettsted 
(en) Sant Adrià de Besòs – kategori av bilder, video eller lyd på Commons
L’Hospitalet de Llobregat

L'Hospitalet de Llobregat (eller L'Hospitalet) er en by og en kommune i provinsen Barcelona i Catalonia, Spania. Den ligger mellom Barcelona, Esplugues de Llobregat, Cornellá de Llobregat og El Prat de Llobregat. Med sine 253 518 innbyggere (2014) er den den nest mest befolkede kommunen Catalonia. Den er dessuten den byen i Spania som har størst befolkningstetthet, og er blant de tettest befolkede byene i hele Europa, med 20 281 innb./km².


== Referanser ==


== Eksterne lenker ==
(es) Offisielt nettsted 
(en) L'Hospitalet de Llobregat – kategori av bilder, video eller lyd på Commons 
(en) L'Hospitalet de Llobregat – galleri av bilder, video eller lyd på Commons 
Historiske og kunstneriske bygninger i L'Hospitalet de Llobregat
Montcada i Reixac

Montcada i Reixac er en kommune i comarcaet Vallès Occidental i Catalonia, Spania, og er en del av Stor-Barcelona. Kommunen, med et areal på 23,34 km², har 32 153 innbyggere (2006). Befolkningstettheten er på 1 369,9 innb./km². Montcada i Reixac grenser til kommunene Barcelona, Cerdanyola del Vallès, Santa Coloma de Gramenet, Badalona, Ripollet og Mollet del Vallès.


== Eksterne lenker ==
(ca) Offisielt nettsted 
(en) Montcada i Reixac – kategori av bilder, video eller lyd på Commons
Rheine

Rheine er en by i den tyske delstaten Nordrhein-Westfalen med rundt 75 000 innbyggere. Byen er den største byen i Kreis Steinfurt og ligger ved elven Ems, omtrent 40 km nord for Münster, 45 km vest for Osnabrück og 45 km øst for Enschede i Nederland.


== Historie ==
Selv om området rundt byen har vært bebodd siden førhistorisk tid, ble Rheine først nevnt i et dokument signert av Ludvig I i 838. 15. august 1327 fikk Rheine byrettigheter av Ludvig II, biskop av Münster. 
Byen ble grunnlagt der to gamle handelsveier krysset forbi, og ved et vadested over Ems. Frankiske soldater sikret dette strategiske punktet med en kasernegård, og senere ble det bygget en kirke og flere bygninger ved utposten. 
Mot slutten av trettiårskrigen ble byen lagt i aske. Svenske og hessiske tropper beleiret keiserens soldater som forskanset seg i Rheine. 20. og 21. september og 19. oktober 1647 ble brennende kanonkuler avfyrt mot byen og 365 hus brant ned. 
Under industrialiseringen blomstret tekstilindustrien i byen. Den var en viktig økonomisk faktor for Rheine frem til andre halvdel av 1900-tallet.


== Referanser ==


== Eksterne lenker ==
(de) Offisielt nettsted 
(en) Rheine – kategori av bilder, video eller lyd på Commons 
(en) Rheine – galleri av bilder, video eller lyd på Commons
Beaufort West

Beaufort West (afrikaans: Beaufort-Wes) er en by i provinsen Wes-Kaap i Sør-Afrika. Den er den eldste og største byen i den tørre regionen Great Karoo og er del av Beaufort West Local Municipality med 37 000 innbyggere i 2001. Byen ble grunnlagt i 1818 og ble til å begynne med kalt Beaufort etter Henry Somerset, den femte hertugen av Beaufort, som var far til Charles Henry Somerset som da var guvernør i Kappkolonien. Byen ble gitt det nye navnet Beaufort West i 1869.
I dag er Beaufort West sentrum for et landbruksdistrikt som hovedsakelig er basert på sauedrift. Den er en betydelig by langs N1. Ved siden av Beaufort West ligger Karoo nasjonalpark. Viktige fossiler har blitt funnet i området, innledningsvis av David Baird, sønn av den lokale magistraten i 1827.


== Eksterne lenker ==
Beaufort Wests internettside Arkivert 23. september 2017 hos Wayback Machine.
Sant Cugat del Vallès

Sant Cugat del Vallès er en by og en kommune i comarcaet Vallès Occidental i Catalonia, Spania. Den har 73 774 innbyggere (2006) og et areal på 48,32 km². Kommunen ligger bare rundt 5 km fra Barcelona, mellom fjellene Serra de Collserola og Serra de Galliners. Den regnes ofte som en kommende bydel i Barcelona.
Sant Cugat del Vallès har en av de høyeste inntektene per capita i Spania og er den kommunen i Spania med lavest gjennomsnittsalder.


== Referanser ==


== Eksterne lenker ==
(ca) Offisielt nettsted 
(en) Sant Cugat del Vallès – kategori av bilder, video eller lyd på Commons
Esplugues de Llobregat

Esplugues de Llobregat er en kommune i comarcaet Baix Llobregat i provinsen Barcelona i Catalonia, Spania. Den har 46 550 innbyggere (2005) og et areal på 4,6 km².
Den grenser til Barcelona, Sant Just Desvern, Sant Joan Despí, L'Hospitalet de Llobregat og Cornellà de Llobregat.


== Referanser ==


== Eksterne lenker ==
Offisielt nettsted 
(en) Esplugues de Llobregat – kategori av bilder, video eller lyd på Commons